যেসব জীববিজ্ঞানীর মূল আগ্রহ বিবর্তনে তারা প্রস্তাব করেছেন সময়ের সাথে সাথে স্বপ্নের ক্রমবিকাশ ঘটেছে। স্বপ্নে সেই সব আচরণকে নিখঁত করে তোলার মহড়া ঘটে যারা জেগে থাকার সময়ে টিকে থাকার জন্য অত্যন্ত গুরুত্বপূর্ণ। স্বপ্ন অনেকটা ভার্চুয়াল বাস্তবতার মতো কাজ করে যেখানে একটি নিরাপদ স্থানে (যেখানে প্রাণী ঘুমাচ্ছে) জীবনের উপর হুমকী তোলা বিভিন্ন পরিস্থিতির একটা ছদ্মঅনুকরণ করা হয়। এই ব্যাখ্যাটি হার্টম্যানের প্রস্তাবনা থেকে বেশি দূরে নয়। দুই ব্যাখ্যাই স্বপ্নে ভয় ও উদ্বেগের কেন্দ্রীয় ভূমিকার পেছনে কার্যকারণ খোঁজার চেষ্টা করছে। একই সাথে দুই ব্যাখাই ধরে নেয় স্বপ্ন হলো নিরাপদ একটা পরিবেশ যেখানে গুরুত্বপূর্ণ মানসিক কাজগুলো করে ফেলা যায়।